Uutuuskirja: Liikkuva lapsi, terveempi aikuinen – Lasten liikunnan käsikirja - ePressi
Uutuuskirja: Liikkuva lapsi, terveempi aikuinen – Lasten liikunnan käsikirja
8.3.2017, 08:41
Ajankohtainen ja kiinnostava asiantuntijateos lasten liikunnasta on ilmestynyt. Jaakko Finnen kirjoittama kirja tarjoaa sekä lasten liikunnan terveydellisen, yhteiskunnallisen, sisällöllisen että tulevaisuuden näkökulmatarkastelun. Samassa yhteydessä tuodaan esille selkeästi ja yksityiskohtaisesti opastava lasten toiminnallisen liikunnan liikeohjeistus.
Lasten liikunnan merkitys korostuu nyky-yhteiskunnassa. Lasten liikunnassa on kyse toiminnan mielekkyydestä ja nautinnosta. Liikunta ei saa tuntua velvoitteelta ja pakolta, vaan sen tulee olla luonnollinen osa lapsen päivää.
- Kirja tukee vanhempia ja kasvattajia vaativassa, alle kouluikäisten ja alakouluikäisten, 4–12-vuotiaiden lasten liikunnallisen aktiivisuuden edistämisessä. Kirjassa on myös 100 helppotajuista ja laadukasta kuvallista ohjetta lasten liikuntaliikkeistä. Kirjassa esitellään lasten toiminnallinen liikunta, joka tarkoittaa fyysisten ominaisuuksien kehittämistä ja harjoittamista luontaisten liikuntaliikkeiden avulla, Jaakko Finne kertoo.
Liikunta luonnolliseksi osaksi lapsen päivää
Lasten liikunnassa on kyse toiminnan mielekkyydestä ja nautinnosta. Liikunta ei saa tuntua velvoitteelta ja pakolta, vaan sen tulee olla luonnollinen osa lapsen päivää.
- Kirja ravistelee suomalaisen lasten liikunnan stereotyyppisiä mielikuvia ja kliseitä tarkastelemalla lasten liikuntaa nykyaikaisesta näkökulmasta. Kirjassa perehdytään lasten liikunnan arkiympäristöön ja niihin asioihin, joihin me aikuiset voimme vaikuttaa lasten liikkumisen edistämiseksi ilman liiallista rajoitteiden tai määräysten asettamista, Finne sanoo.
Myös yhteiskunnallisen muutoksen näkökulma lasten liikunnasta saa osansa kirjassa. Käsittelyssä ovat myös mm. monikulttuurinen liikuntaympäristö, lasten liikunnan tasa-arvo ja kilpailullisuus lasten liikunnassa.
- Koko elämänsä ajan digitaalisuuteen kasvaneet diginatiivit lapset ovat tulleet jäädäkseen ja tämä edellyttää myös lasten liikunnalta uusia lähestymistapoja.
Liikkuva lapsi, terveempi aikuinen -kirja tarjoaa kattavan läpileikkauksen nykyaikaisesta lasten liikunnasta ja sen haasteista. Teos soveltuu vanhemmille, ohjaajille sekä liikunta- ja terveysalan ammattilaisille tai sellaisiksi aikoville. Kirjaan on tuotu mukaan myös syksyllä 2016 julkaistut lasten liikunnan suositukset varhaiskasvatuksessa.
Jaakko Finne on Liikunnanohjaaja (Ylempi AMK) sekä Tradenomi (Ylempi AMK) ja kahden pojan isä. Finne on toiminut urallaan mm. erilaisissa lasten liikunta-, urheilu-, ohjaus- ja valmennustehtävissä, liikunta- ja nuorisotoimen johtavana viranhaltijana, julkisessa elinkeinoyhtiössä sekä liikunta-alan yrittäjänä. Kirjan toiminnallisen lasten liikunnan liikeosion on tuottanut lasten kehonpainoharjoittelun ohjaaja ja Liikunnanohjaaja (AMK) Tuomas Katila.
Suositushinta 32,90 e
Jaakko Finne, 040 582 9679, jaakko.finne@jaficon.fi
Liikkuva_Lapsi_FRONT.jpg
Koko: 2,18 MB Tyyppi: jpg